Ceginus (Stär)
De Ceginus (och Seginus oder Haris) ass de Stär γ Bootis (Gamma am Stärebild Bootes. En ass zirka 85 Liichtjoer vun eiser Äerd ewech a gehéiert an d'Spektralklass A7III. De Ceginus ass ee verännerleche Stär vum Typ Beta Cephei, deem seng visuell Magnitude mat enger Period vun 0,29 Deeg tëscht +2,95 mag an +3,05 mag schwankt. Den Numm Ceginus koum duerch Latäiniséierung aus enger arabescher Form vum griicheschen Numm vum Stärebild Bootes (Theguius). Den Numm Haris geet op den arabeschen Numm vum Stärebild Bootes zeréck, Al Haris al Sama, wat souvill bedeit, wéi „Wiechter, Oppassert“.

Koordinaten: (Equinoxe J2000.0)

Rektaszensioun: 14h32m04,70s
Deklinatioun: +38°18'30,0"

Stären 3. Gréisst
Stärebild Bootes
Verännerlech Stären